สรุปภาวะตลาดต่างประเทศ ประจำวันที่ 7 ต.ค. 2564
สรุปภาวะตลาดต่างประเทศ ประจำวันที่ 7 ต.ค. 2564
8 ต.ค. 2564

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 300 จุดเมื่อคืนนี้ (7 ต.ค.) ขานรับข่าววุฒิสภาสหรัฐบรรลุข้อตกลงเพิ่มเพดานหนี้ รวมทั้งการเปิดเผยตัวเลขผู้ขอรับสวัสดิการว่างงานของสหรัฐที่ลดลงมากที่สุดในรอบ 3 เดือน โดยปัจจัยบวกดังกล่าวช่วยหนุนแรงซื้อหุ้นเป็นวงกว้าง ขณะที่นักลงทุนจับตาตัวเลขจ้างงานนอกภาคเกษตรเดือนก.ย.ของสหรัฐในวันนี้
ดัชนีเฉลี่ยอุตสาหกรรมดาวโจนส์ปิดที่ 34,754.94 จุด เพิ่มขึ้น 337.95 จุด หรือ +0.98% ดัชนี S&amp;P500 ปิดที่ 4,399.76 จุด เพิ่มขึ้น 36.21 จุด หรือ +0.83% ดัชนี Nasdaq ปิดที่ 14,654.02 จุด เพิ่มขึ้น 152.10 จุด หรือ +1.05%
ตลาดหุ้นยุโรปปิดบวกเมื่อคืนนี้ (7 ต.ค.) โดยปรับตัวขึ้นมากที่สุดนับตั้งแต่เดือนก.ค. เนื่องจากราคาน้ำมันและก๊าซที่ลดลงทำให้นักลงทุนคลายความวิตกเกี่ยวกับเงินเฟ้อ ขณะที่การคาดการณ์แนวโน้มผลประกอบการเชิงบวกของบริษัทจดทะเบียนได้ช่วยหนุนบรรยากาศการซื้อขายด้วย
ดัชนี Stoxx Europe 600 ปิดที่ 458.57 จุด เพิ่มขึ้น 7.24 จุด หรือ +1.60%
ดัชนี CAC-40 ตลาดหุ้นฝรั่งเศสปิดที่ 6,600.19 จุด เพิ่มขึ้น 107.07 จุด หรือ +1.65%, ดัชนี DAX ตลาดหุ้นเยอรมนีปิดที่ 15,250.86 จุด เพิ่มขึ้น 277.53 จุด หรือ +1.85% และดัชนี FTSE 100 ตลาดหุ้นลอนดอนปิดที่ 7,078.04 จุด เพิ่มขึ้น 82.17 จุด หรือ +1.17%
ตลาดหุ้นลอนดอนปิดบวกเมื่อคืนนี้ (7 ต.ค.) โดยเพิ่มขึ้นมากที่สุดในรอบกว่า 2 สัปดาห์ นำโดยการปรับตัวขึ้นของหุ้นกลุ่มเหมืองแร่ซึ่งดีดตัวขึ้นตามทิศทางราคาโลหะ
ดัชนี FTSE 100 ตลาดหุ้นลอนดอนปิดที่ 7,078.04 จุด เพิ่มขึ้น 82.17 จุด หรือ +1.17%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (7 ต.ค.) หลังจากกระทรวงพลังงานสหรัฐยืนยันว่า รัฐบาลสหรัฐไม่มีแผนที่จะระบายน้ำมันจากคลังสำรองทางยุทธศาสตร์ (SPR)
สัญญาน้ำมันดิบ WTI ส่งมอบเดือนพ.ย. เพิ่มขึ้น 87 เซนต์ หรือ 1.10% ปิดที่ 78.30 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนธ.ค. เพิ่มขึ้น 87 เซนต์ หรือ 1.10% ปิดที่ 81.95 ดอลลาร์/บาร์เรล
สัญญาทองคำตลาดนิวยอร์กปิดลบเมื่อคืนนี้ (7 ต.ค.) หลังสหรัฐเปิดเผยจำนวนผู้ขอรับสวัสดิการว่างงานลดลงมากที่สุดในรอบ 3 เดือน ซึ่งส่งผลให้นักลงทุนเทขายทองคำในฐานะสินทรัพย์ที่ปลอดภัย ขณะเดียวกันนักลงทุนจับตาตัวเลขจ้างงานนอกภาคเกษตรของสหรัฐในวันนี้ ซึ่งจะเป็นปัจจัยหนึ่งที่ธนาคารกลางสหรัฐ (เฟด) ใช้ในการพิจารณาการปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) และการปรับขึ้นอัตราดอกเบี้ย
ทั้งนี้สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 2.60 ดอลลาร์ หรือ 0.15% ปิดที่ 1,759.20 ดอลลาร์/ออนซ์
สัญญาโลหะเงินส่งมอบเดือนธ.ค. เพิ่มขึ้น 12.60 เซนต์ หรือ 0.56% ปิดที่ 22.658 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 8.10 ดอลลาร์ หรือ 0.83% ปิดที่ 985.30 ดอลลาร์/ออนซ์
สัญญาพัลลาเดียมส่งมอบเดือนธ.ค. พุ่งขึ้น 87.20 ดอลลาร์ หรือ 4.70% ปิดที่ 1,955 ดอลลาร์/ออนซ์
ดอลลาร์สหรัฐอ่อนค่าลงเล็กน้อยเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (7 ต.ค.) ขณะที่นักลงทุนจับตาตัวเลขจ้างงานนอกภาคเกษตรเดือนก.ย.ของสหรัฐซึ่งมีกำหนดเปิดเผยในวันนี้
ทั้งนี้ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.05% แตะที่ 94.2216 เมื่อคืนนี้
ยูโรทรงตัวเมื่อที่ระดับ 1.1550 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3621 ดอลลาร์ จากระดับ 1.3581 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7310 ดอลลาร์ จากระดับ 0.7269 ดอลลาร์
ดอลลาร์สหรัฐอ่อนค่าลงเมื่อเทียบกับดอลลาร์แคนาดา ที่ระดับ 1.2553 ดอลลาร์แคนาดา จากระดับ 1.2589 ดอลลาร์แคนาดา แต่ดอลลาร์แข็งค่าเมื่อเทียบกับเงินเยน ที่ระดับ 111.62 เยน จากระดับ 111.43 เยน และแข็งค่าเมื่อเทียบกับฟรังก์สวิส ที่ระดับ 0.9290 ฟรังก์ จากระดับ 0.9278 ฟรังก์
 